hotchpotch/miracl-hf-unified huggingface dataset:
Anil Kapoor
Anil Kapoor (s. 24. joulukuuta 1956 Mumbai, Maharashtra) on intialainen näyttelijä ja tuottaja. Bollywood-elokuvien lisäksi hän on näytellyt viime vuosina myös kansainvälisissä tuotannoissa. Hänen näyttelijän uransa on kestänyt lähes 40 vuotta, ja hän siirtyi myös tuottajaksi 2000-luvulla. Hän on voittanut monia palkintoja, kuten kaksi National Film Awards -palkintoa ja kuusi Filmfare Awards -palkintoa. Kapoor on yksi kansainvälisesti tunnetuimmista intialaisista näyttelijöistä.
Kapoor teki ensi-esiintymisensä hindinkielisessä elokuvateollisuudessa pienehköllä roolilla elokuvassa "Hamare Tumhare" (1979). Hänen ensimmäinen pääroolinsa oli telugunkielisessä elokuvassa "Vamsa Vruksham" (1980). Hän näytteli myös kannadankielisessä elokuvassa "Pallavi Anu Pallavi" (1984). Hän voitti ensimmäisen Filmfare Awards -palkintonsa, parhaan miessivuosan kategoriasta, roolistaan elokuvassa "Mashaal" (1984). Kapoor sai ensimmäisen parhaan miespääosan Filmfare Awards -palkintonsa elokuvasta "Tezaab" (1988) ja toisen elokuvasta "Beta" (1992). Hän on näytellyt myös monissa muissa yleisö- ja arvostelumenestyksissä: "Meri Jung" (1985); "Karma" (1986); "Mr. India" (1987); "Virasat" (1997), josta hän voitti parhaan miesnäyttelijän Filmfare Awards -kriitikkopalkinnon; "Taal" (1999), josta hän voitti toisen parhaan miessivuosan Filmfare Awards -palkintonsa; "Pukar" (2000), josta hän voitti parhaan miespääosan National Film Awards -palkinnon; "No Entry" (2005); "Dil Dhadakne Do" (2015), josta hän voitti kolmannen parhaan miessivuosan Filmfare Awards -palkintonsa.
Kapoorin ensimmäinen kansainvälinen elokuvarooli oli Danny Boylen Oscar-palkitussa elokuvassa "Slummien miljonääri", josta hän voitti muiden näyttelijöiden kanssa parhaan näyttelijäkokoonpanon SAG-palkinnon. Hänen roolisuorituksensa televisiosarjan "24" kahdeksannella tuotantokaudella sai ylistystä Yhdysvaltain lehdistöltä.
Anil Kapoor on elokuvatuottaja Surinder Kapoorin ja Nirmal Kapoorin poika. Hänen vanhempi veljensä on elokuvatuottaja Boney Kapoor ja nuorempi veljensä on näyttelijä Sanjay Kapoor. Hän on näyttelijä Sridevin lanko.
Kapoor on ollut naimisissa Sunita Kapoorin (o.s. Bhavnani) kanssa vuodesta 1984. Heillä on kolme lasta: näyttelijä Sonam Kapoor, tuottaja Rhea Kapoor ja Harshvardhan Kapoor.
Sonam Kapoor
Sonam Kapoor (s. 9. kesäkuuta 1985 Mumbai, Maharashtra) on intialainen näyttelijä, joka esiintyy hindinkielisissä elokuvissa. Hän on näyttelijä Anil Kapoorin tytär.
Teatteria ja taiteita opiskellut Kapoor avusti ohjaaja Sanjay Leela Bhansalia tämän tehdessä elokuvaa "Black" vuonna 2004. Näyttelijändebyyttinsä hän teki Ranbir Kapoorin kanssa Bhansalin romanttisessa draamassa "Saawariya" vuonna 2007. Hänen ensimmäinen kaupallinen menestyksensä oli romanttinen komedia "I Hate Luv Storys" (2010).
Usean heikosti menestyneen elokuvan jälkeen Kapoorin uran käännekohta oli menestynyt romanttinen draama "Raanjhanaa" (2013), joka toi hänelle parhaan naispääosan ehdokkuuksia useassa palkintogaalassa. Hän näytteli pääroolia romanttisessa komediassa "Khoobsurat" (2014) ja draamakomediassa "Dolly Ki Doli" (2015), joista hän sai parhaan naispääosan Filmfare Awards -ehdokkuudet. Kapoor näytteli prinsessaa menestyneessä melodraamassa "Prem Ratan Dhan Payo" (2015), ja sai ylistystä kriitikoilta nimiroolistaan elämäkerrallisessa jännityselokuvassa "Neerja" (2016). Hän voitti roolistaan Filmfare Awards- ja National Film Awards -palkinnot.
Näyttelijän uransa lisäksi Kapoor toimii monien merkkien ja tuotteiden mainoskasvona. Häntä pidetään myös yhtenä muodikkaimmista julkisuuden henkilöistä Intiassa.
Kapoor avioitui liikemies Anand Ahujan kanssa Mumbaissa 8. toukokuuta 2018.
Rhys Murphy
Rhys Philip Elliott Murphy (s. 6. marraskuuta 1990) on englantilais-irlantilainen jalkapalloilija, joka pelaa Gillinghamissa Englannin Ykkösliigassa. Pelipaikaltaan hän on hyökkääjä.
Hän pelasi Wimbledonin akatemiassa ennen siirtymistään Arsenaliin. Hän viimeisteli myös 17 maalia 21 ottelussa Arsenal Akatemia -joukkueelle kaudella 2006-2007. Murphy siirtyi Brentfordiin kolmen kuukauden lainasopimuksella 24. marraskuuta 2009. Hän siirtyi Gillinghamiin vuonna 2018.
Murphy on esiintynyt Englannin ￼￼U-16- ja ￼￼U-17￼￼-maajoukkueissa. Hän pelasi myös finaalin yltäneessä Englannin joukkueessa vuoden 2009 alle 19-vuotiaiden EM-kisoissa.
Melville
Melville voi tarkoittaa ainakin seuraavia:
Lahden kauppahalli
Lahden kauppahalli on Lahden kauppatorin laidalla vuodesta 1927 toiminut kauppahalli. Lahden ensimmäinen kauppahalli toimi jo vuosina 1904–1907, kuitenkin eri paikassa. Nykyisessä paikassa torin ja Lanunaukion yhteydessä toimi ennen nykyistä kauppahallirakennusta yksikerroksinen kauppahalli vuosina 1923–1927. Se kuitenkin purettiin nykyisen nelikerroksisen rakennuksen tieltä. Lahden kauppahallin tuotevalikoima koostuu pääasiassa elintarvikkeista.
Kauppahalliin on sisäänkäynnit torin puolelta Torikadulta ja Lanunaukion puolelta Rautatienkadulta.
Matkailu-opas
Fiona Button
Fiona Button on englantilainen näyttelijä.
Button näytteli yhtä päähenkilöistä, Tess Robertsia, BBC:n draamasarjassa "Lip Service", jota esitettiin kaksi tuotantokautta vuosina 2010–2012. Tätä ennen hänen huomattavin televisioroolinsa oli Lucy Bedfordin osa ITV:n draamasarjassa "The Palace" vuodelta 2008. Hän on myös vieraillut muun muassa sarjoissa "Midsomerin murhat" ja "How Not to Live Your Life".
Button opiskeli näyttelemistä Webber Douglas Academy of Dramatic Artissa. Valmistuttuaan hän on näytellyt teatterissa muun muassa Tom Stoppardin kirjoittamassa näytelmässä "Rock ’n’ Roll’" Duke of York's Theatressa, Christopher Fryn kirjoittamassa näytelmässä "Ring Round the Moon" Playhouse Theatressa, Yukio Mishiman kirjoittamassa näytelmässä "Madame de Sade" Wyndham's Theatressa sekä Laura Waden kirjoittamassa näytelmässä "Posh" Royal Court Theatressa.
Karavankit
Karavankit (, ) on Itä-Alppeihin kuuluva vuoristoalue Itävallan ja Slovenian rajalla.
Karavankkien korkein huippu on Hochstuhl eli Veliki Stol (2 236 m).
Juliset Alpit
Juliset Alpit (, , , ) on Itä-Alppeihin kuuluva vuoristoalue, joka yltää Koillis-Italiasta Sloveniaan asti.
Julisten Alppien korkein huippu, Triglav (2 864 m), on myös Slovenian korkein kohta.
Albulan Alpit
Albulan Alpit on Itäisiin Alppeihin kuuluva vuoristoalue itä-Sveitsissä.
Albulan Alppien korkein huippu on Piz Kesch (3 418 m).
Taskuvaras (täsmennyssivu)
Taskuvaras voi tarkoittaa ainakin seuraavia:
Elimeleh
Elimeleh Weissblum (1717–1787) oli ortodoksirabbi ja hasidismin oppi-isiä. Elimeleh tunnettiin elinaikanaan parantajana. Hänet on haudattu Puolaan Leżajskin (( eli "Ližensk") pikkukaupunkiin, jonne vuosittain hänen kuolinpäivänsä tienoilla kerääntyy ortodoksijuutalaisia toiviomatkalle. Elimelehin uskotaan silloin palaavan maan päälle ja kuuntelevan ihmisten toiveita ja välittävän niitä taivaaseen.
Leżajsk
Leżajsk, koko nimi "Wolne Królewskie Miasto Leżajsk", on Kaakkois-Puolassa sijaitseva kaupunki, jossa on 14 252 asukasta (2014). Leżajskissa on benediktiiniläisluostari ja Leżajsk-panimo. Vuodesta 1999 Ala-Karpatian voivodikuntaan kuuluneen kaupungin halki virtaa Jagodajoki. Vuosittain maaliskuussa kaupunkiin kerääntyy juutalaisia toiviomatkalaisia, jotka uskovat että kaupunkiin haudattu 1700-luvun rabbi Elimeleh laskeutuu silloin maan päälle kuuntelemaan ihmisten toiveita.
Kaupungissä on rautatieasema junalinjassa 68.
Erillinen pataljoona 6
Erillinen pataljoona 6 (ErP 6) oli jatkosodan (1943 -1944) aikana Suomen Puolustusvoimissa toiminut pataljoona, jonka miehistö ja osa aliupseereista oli inkeriläisiä.
Saksalaisten vallattua Viron ja Leningradin ympäristön, siellä asuneista inkeriläisistä perustettiin helmikuussa 1942 osasto nimeltä Finniche Sieheringsgruppe 187. Vuoden sisällä perustamisesta siihen kuului 27., 28., 29., ja 30.Hundertschaft (satakunta), joissa kussakin palveli 170 miestä. Osaston nimi muutettiin myöhemmin Ost-Bataillon 664:ksi ("Itäpataljoona 664"). Pataljoonan pääasiallinen tehtävä oli suojata rautateitä Leningrad-Dno ja Luga-Novgorov linjoilla. Pataljoonan esikunta sijaitsi Batetskajassa, joka oli tärkeä risteysasema.
Kun inkeriläisiä siviilejä alettiin maaliskuussa 1943 siirtään Saksan valtaamilta alueilta Suomeen, esittivät Saksan armeijassa palvelleet eräät inkeriläiset miehet myös toivomuksia siirrosta Suomeen. Saksalais-suomalaisten neuvottelujen jälkeen päätettiin pataljoonan siirrosta Suomeen. Siirrot toteutettiin Virosta laivalla 7. - 13.12.1943 Hankoon.
Neuvottelujen päättyä oli 23.11.1943 everstiluutnannti Kaarlo Breitholtz määrätty perustettavan pataljoonan komentajaksi. Pataljoonan upseerien ja tärkeipien aliupseerien tehtäviin sijoitettiin suomalaisia upseereita ja aliupseereita.
Pataljoona alistettiin perustamisen jälkeen 10. Divisioonalle. Sen nimenä käytettiin ensin Erillinen pataljoona B:tä (Er.B), komentajansa mukaan. Nimi muuttui ylipäällikön käskyllä 1.2.1944 Erillinen pataljoona 6:ksi.
Pataljoona julkaisi kenttälehti Kivekästä. Helmikuussa aloitti pataljoonan aliupseerikoulu johtajanaan kapteeni Sokka. Koulutukseen osallistui 105 vapaaehtoista. Pataljoonan tärkein juhla, valatilaisuus, järjestettiin 26.4.1944 Leninkylässä, Kannaksella. Suomen lipun lisäksi tilaisuudessa oli mukana Inkerin lippu. Pataljoona paikallisti ja korjasi inkeriläisten sankarihauta-alueen Kirjasalossa. Hauta-alue oli perustettu v 1918 - 1920 kaatuneiden inkeriläisten muistoksi.
Helmikuussa 1944 pataljoonna alistettiin 15. Divisioonalle. Sen katsottiin olevan taisteluvalmis huhtikuun alussa 1944. Toukokuussa pataljoona alisttiin 19. Prikaatille Riekonharjun "Susi"-maastoon, josta se vetäytyi VT-linjalle Korpikylään. 17.6. ErP 6 alistettiin 2. divisioonalle ja se siirtyi varmistukseen Pasurinkankaan maastoon, josta se siirtyi Vuosalmelle, miehittäen Vuoksen jokilinjan Suursaaren, Susisaaren, Linnanniemen ja rantakaistan Suontaustan kohdalla. 1.8.1944 pataljoona siirrettiin kenttävarustusltöihin Kuparsaaren lohkolle.
Pataljoona purettiin Jokioinen–Mellilä–Minkkiö-alueella syyskuun lopulla ja sen lakkautuspäivä on 10.10.1944. Pataljoonan inkeriläisistä kiinnostui myös Valvontakomissio.
San Giorgio Maggiore
San Giorgio Maggiore on yksi Venetsiaan kuuluvista saarista Pohjois-Italiassa. Se sijaitsee Venetsian laguunissa pääsaariryhmästä etelään, Giudeccan saaren itäpuolella. San Giorgio Maggiore sijaitsee lähes uintimatkan päässä Pyhän Markuksen torista, josta lähtee saarelle vaporettoja eli vesibusseja. Saarella sijaitsee kuuluisa Andrea Palladion suunnittelema San Giorgio Maggioren kirkko, jonka fasadi näkyy Pyhän Markuksen torille.
Gotthelm Klenberg
Gotthelm Gottfrid Klenberg (18. tammikuuta 1887 Turku – 6. helmikuuta 1973) oli suomalainen eläinlääkäri ja upseeri. Eläinlääkintäkenraalimajuriksi Klenberg ylennettiin vuonna 1952. Hänen poikansa amiraali Jan Klenberg on toiminut Suomen puolustusvoimien komentajana ja toinen poikansa Bo Klenberg merivoimien komentajana.
Osallistui sisällissotaan valkoisten puolella. Talvisodassa hän oli IV armeijakunnan eläinlääkärinä. Hänet nimitettiin 31. lokakuuta 1940 eläinlääkintäosaston päälliköksi ja samalla puolustusvoimien ylieläinlääkäriksi, missä tehtävässä hän palveli aina 29. syyskuuta 1952 saakka. Hän jäi eläkkeelle 18. tammikuuta 1952, ja hänet ylennettiin kenraalimajuriksi 4. kesäkuuta 1952. Hän oli Suomen ensimmäinen eläinlääkintäkenraalimajuri.
Shindig
Shindig on brittiläinen 1960-luvun popmusiikkiin keskittyvä fanilehti. Se ilmestyi aiemmin joka toinen kuukausi, mutta harvensi sittemmin ilmestymistään neljään kertaan vuodessa.
Kriitikon mukaan lehti lankeaa journalistiset periaatteet ohittavaan kirjoitteluun, joskin se on muuten ammattimaisesti tehty ja tyylikäs.
Cəlilabad
Cəlilabad () on kaupunki Azerbaidžanissa. Se sijaitsee Lenkoranin alangon pohjoisosassa 210 kilometriä Bakusta lounaaseen. Kaupunki on Cəlilabadin piirin keskus. Sen ohi kulkee Bakun ja Astaran välinen M3-valtatie. Asukkaita on 40 700 henkeä (vuonna 2010).
Paikkakunnan aikaisempi nimi oli "Astraxanbazar" (ven. Астрахан-Базар, "Astrahan-Bazar"). Vuonna 1967 se nimettiin uudelleen kirjailija Cəlil Məmmədquluzadən mukaan. Cəlilabad on maatalousalueen keskus, jossa on lähinnä elintarviketeollisuutta.
Tasa-arvo lain edessä
Tasa-arvo lain edessä tarkoittaa, että laki on sama kaikille. YK:n mukaan tämä on erityisen tärkeää vähemmistöille ja köyhille.
Lakien ja tuomarien on siis kohdeltava kaikkia samalla tavoin riippumatta sukupuolesta, etnisyydestä, uskonnosta, sosio-ekonomisesta taustasta ja muusta vastaavasta. Tasa-arvo lain edessä kuuluu oikeusvaltion keskeisiin kulmakiviin.
Käsite on klassisen liberalismin pääperiaatteita.
Klassinen liberalismi vaatii tasa-arvoa lain edessä, ei lopputulosten tasa-arvoa ("taloudellinen tasa-arvo" ym.). Klassinen liberalismi ei hyväksy ryhmäoikeuksien edistämistä yksilön oikeuksien kustannuksella.
Alkuperäinen naisasialiike vaati nimenomaan klassisen liberalismin hengessä tasa-arvoa lain edessä sukupuolesta riippumatta.
Vielä vuonna 1988 myöhempi korkeimman oikeuden tuomari Ruth Bader Ginsburg totesi: "Yleistykset siitä, millaisia miehet ja naiset ovat ... eivät voi ohjata minua luotettavasti tehtäessä päätöksiä tietyistä yksilöistä". Esimerkiksi ACLUn naisten oikeuksien projektissa 1970-luvulla Ginsburg haastoi lait, jotka takasivat terveydenhoitoetuuksia virkamiesten vaimoille muttei virkanaisten miehille tai kielsivät naisia yksin pitämästä baaria.
Sen sijaan jotkut radikaalifeministit ovat vaatineet laillisesta tasa-arvosta luopumista, koska heidän mielestään se ylläpitää heikompien ryhmien heikkoa asemaa. Tämä liittyy keskusteluun positiivisesta syrjinnästä.
Aikalaisekseen melko liberaalina pidetty Ateenan johtaja Perikles on ensimmäinen tunnettu käsitteen puolustaja. Kuuluisassa "Perikleen hautajaispuhessa" vuonna 431/430 eaa. hän sanoi:
Göytəpə
Göytəpə () on kaupunki Azerbaidžanin Cəlilabadin piirissä. Se sijaitsee Lenkoranin alangolla 12 kilometriä Cəlilabadista kaakkoon. Kaupungin kautta kulkee Bakun ja Astaran välinen M3-valtatie. Asukkaita on 14 600 henkeä (vuonna 2010).
Paikkakunta on saanut alkunsa venäläisten vuonna 1840 perustamasta "Prišibin" kylästä. Myöhemmin siitä tuli taajama ja vuonna 1967 kaupunki. Nykyisen nimensä kaupunki sai vuonna 1992.
Masallı
Masallı () on kaupunki Azerbaidžanissa. Se sijaitsee Lenkoranin alangolla Viləşçayjoen varrella 232 kilometriä Bakusta lounaaseen. Kaupunki on Masallın piirin keskus. Sen kautta kulkee Bakusta Astaraan johtava M3-valtatie. Masallın rautatieasema sijaitsee 18 kilometrin päässä kaupungista. Asukkaita on 13 900 henkeä (vuonna 2010).
Masallısta tuli kaupunki vuonna 1960. Se on maatalousalueen keskus, jossa on lähinnä elintarviketeollisuutta. Lähistöllä sijaitsee İstisun kivennäisvesikylpylä.
Salibandyliigan kausi 2010–2011
Salibandyliigan kausi 2010–2011 oli salibandyliigan 25. kausi. Miesten sarjan hallitsevana mestarina kauteen lähti helsinkiläinen SSV eli Salibandyseura Viikingit, joka voitti kauden päätteeksi viidennen perättäisen mestaruutensa. Runkosarjan voitti SC Classic Tampereelta.
Liman
Liman () on kaupunki Azerbaidžanin Lənkəranin piirissä. Se sijaitsee Kaspianmeren rannalla 12 kilometriä Lənkəranista pohjoiseen. Kaupungin kautta kulkee Bakun ja Astaran välinen rautatie sekä M3-valtatie. Asukkaita on 10 400 henkeä (vuonna 2010).
Paikkakunta on saanut alkunsa vuonna 1921 perustetusta taajamasta, joka nimettiin vuonna 1924 Vladimir Leninin mukaan "Port-Iljitšiksi" (ven. Порт-Ильич). Vuonna 1971 siitä tuli kaupunki. Vuonna 1999 Port-Iljitšille annettiin uusi nimi "Liman". Kaupungissa on kalatehdas.
André Cruz
André Alves da Cruz (s. 20. syyskuuta 1968 Piracicaba, São Paulo, Brasilia) on brasilialainen entinen jalkapalloilija.
Cruz saavutti Brasilian riveissä MM-hopeaa vuonna 1998 ja Copa Américan voiton vuonna 1989. Hän pelasi maajoukkueessa vuosina 1988–1998 31 ottelua ja teki niissä yhden maalin. Cruz pelasi seuratasolla Brasiliassa, Belgiassa, Italiassa ja Portugalissa. Hän oli pelipaikaltaan puolustaja.
Jascha Washington
Jascha Akili Washington (s. 21. kesäkuuta 1989) on yhdysvaltalainen televisio- ja elokuvanäyttelijä ja satunnainen laulaja.
Washington syntyi Kaliforniassa ja esiintyi ensimmäisen kerran televisiossa vuonna 1997 "Brooklyn South" -rikossarjan jaksossa "A Reverend Runs Through It". Hän teki ensiesiintymisen elokuvissa vuotta myöhemmin Will Smithin poikana Ericinä elokuvassa "Valtion vihollinen" (1998). Hänen muita merkittäviä televisio- ja elokuvarooleja ovat muun muassa Drew "Zackin ja Codyn viiden tähden elämää" -televisiosarjassa sekä Trent Pierce elokuvassa "Hamekyttä" ja sen jatko-osassa. Hän on näytellyt myös tohtori Gideonin poikaa Elia televisiosarjassa "Gideon's Crossing" ja Jeromea elokuvassa "Taikatossut" ja "Taikatossut 2" (2006). Hän vieraili myös "The Bernie Mac Show" -televisiosarjan jaksossa "It's A Wonderful Wife" sekä "House"-televisiosarjan jaksossa "Family" vuonna 2007.
Washington ei esiinny enää Hamekyttä-elokuvasarjan kolmannessa osassa "Hamekyttä – pojasta polvi paranee". Hänet korvattiin näyttelijä-koomikolla Brandon T. Jackson.
Zé Carlos
Zé Carlos (oik. José Carlos de Almeida, s. 14. marraskuuta 1968 Presidente Bernardes, São Paulo, Brasilia) on brasilialainen entinen jalkapalloilija.
Carlos saavutti Brasilian riveissä MM-hopeaa vuonna 1998. Hän pelasi maajoukkueessa vuonna 1998 kaksi ottelua. Carlos pelasi seuratasolla Brasiliassa. Hän oli pelipaikaltaan puolustaja.
Gonçalves
Marcelo Gonçalves Costa Lopes (s. 22. helmikuuta 1966 Rio de Janeiro, Rio de Janeiro, Brasilia) on brasilialainen entinen jalkapalloilija.
Gonçalves saavutti Brasilian riveissä MM-hopeaa vuonna 1998 sekä Copa Américan voiton vuonna 1997 ja Maanosaliittojen cupin voiton vuonna 1997. Hän pelasi maajoukkueessa vuosina 1996–1998 24 ottelua ja teki niissä yhden maalin. Gonçalves pelasi seuratasolla Brasiliassa ja Meksikossa. Hän oli pelipaikaltaan puolustaja.
Neftçala
Neftçala () on kaupunki Azerbaidžanissa. Se sijaitsee Kaspianmeren rannalla lähellä Kurajoen suuta 176 kilometriä Bakusta lounaaseen. Kaupunki on Neftçalan piirin keskus. Asukkaita on 20 500 henkeä (vuonna 2010).
Neftçalan taajamasta tuli kaupunki vuonna 1959. Sen talous perustuu öljyn tuotantoon.
Razaaq Adoti
Razaaq Adoti (s. 27. kesäkuuta 1973 Lontoo, Englanti) on brittiläinen näyttelijä, joka tunnetaan elokuvista Amistad, ja Doom.
Adotin televisioura alkoi vuonna 1991, jolloin hän vieraili sarjassa Press Gang. Sittemmin Adoti esiintyi televisiosarjoissa vuoteen 1997 asti, jolloin hän teki ensimmäiset elokuvaroolinsa komediassa "Vieläkö muistat?" ja draamassa "Amistad". Adoti palasi sittemmin takaisin television pariin Isoon-Britanniaan, kunnes 2000-vuosikymmenellä hän siirtyi enemmän elokuvien pariin. Adoti esiintyi hieman isommissa rooleissa elokuvissa "" (2004) ja "Doom" (2005). Sittemmin vuoden 2006 aikana hän esiintyi yhdessä Jean-Claude Van Dammen kanssa elokuvissa "Second in Command" ja "The Hard Corps".
Adoti syntyi ja kasvoi Lontoossa nigerialaisille vanhemmille. Hän opiskeli näyttelemistä Central School of Speech and Dramassa kolme vuotta.
Roberto Mussi
Roberto Mussi (s. 25. elokuuta 1963 Massa, Italia) on italialainen entinen jalkapalloilija.
Mussi oli pelipaikaltaan puolustaja. Hän pystyi pelaamaan sekä keskuspuolustajana että laitapuolustajana.
Mussi pelasi Italian maajoukkueessa vuosina 1993–1996 11 ottelua. Hän edusti Italiaa MM-kilpailuissa vuonna 1994 ja EM-kilpailuissa vuonna 1996. Mussi saavutti Italian riveissä MM-hopeaa vuonna 1994.
Mussi edusti Serie A:ssa Milania, Torinoa ja Parmaa. Lisäksi hän edusti alemmilla sarjatasoilla Massesea, Parmaa ja Torinoa. Mussi saavutti urallaan muun muassa yhden Italian-mestaruuden sekä yhden Euroopan cupin voiton ja kaksi UEFA Cupin voittoa.
Min Morgon
Min Morgon oli suomalainen ruotsinkielinen aamutelevisio-ohjelma, jota esitti Yle Fem.
Ajankohtaista keskustelua, lastenohjelmaa (BUU-morgon) ja uutisia (Yle Nyheter TV-nytt) sisältänyttä ohjelmaa esitettiin tammikuusta 2010 kesäkuuhun 2014. Arkiaamujen suorien lähetysten lisäksi ohjelmasta esitettiin arki-iltaisin suomeksi tekstitetty puolen tunnin tiivistelmä Aamusta iltaan (). Syksyllä 2014 ruotsinkieliset aamu-uutiset siirrettiin takaisin osaksi Yle TV1:n Aamu-tv:tä ja Yle Femillä alkoi keskusteluohjelma Efter Nio.
Ohjelman ensimmäisinä juontajina toimivat Sonja Kailassaari, Cilla Mattheiszen ja Mårten Svartström. Myöhemmin juontajina olivat myös muun muassa Matilda Gyllenberg, Eva Kela, Henrik von Pfaler ja Bettina Sågbom.
Min Morgon oli tuotantoyhtiö Cityportalin ja Yle Femin yhteistuotanto. Ohjelman tekoa rahoittivat Yleisradion lisäksi Svenska folkskolans vänner, Svenska kulturfonden ja Säästöpankkisäätiöt (Sparbanksstiftelserna).
Alexa Glatch
Alexa Glatch (s. 10. syyskuuta 1989 Newport Beach, Kalifornia) on yhdysvaltalainen tennispelaaja. Parhaimmillaan hän on ollut WTA-listan sijalla 102 elokuussa 2010. Urallaan hän on voittanut viisi ITF-turnausta kaksinpelissä.
Glatch aloitti tenniksen pelaamisen viisivuotiaana. Junioriurallaan hän pääsi vuoden 2005 Yhdysvaltain avoimissa loppuotteluun sekä kaksinpelissä että nelinpelissä (Vania Kingin kanssa). Vuonna 2007 Glatch pääsi nelinpelin loppuotteluun Ranskan avoimissa Sorana Cîrstean kanssa. Hänen valmentajinaan toimivat Kevin O'Neill ja Robert Van't Hof.
Ammattilaisurallaan Glatch on selvinnyt Grand Slam -turnauksissa parhaimmillaan toiselle kierrokselle Yhdysvaltain avoimissa 2005 ja Ranskan avoimissa 2009 ja 2012. Yhdysvaltain avoimissa hän voitti Juliana Fedakin, mutta hävisi toisella kierroksella Jelena Jankovićille. Ranskan avoimissa 2009 hän voitti 14:nneksi sijoitetun Flavia Pennettan, kunnes hävisi toisella kierroksella Lourdes Domínguez Linolle. Vuoden 2012 Ranskan avoimissa hän voitti Ana Tatišvilin, mutta hävisi jälleen Pennettalle.
North American Soccer League (2011– )
North American Soccer League (NASL) on pohjoisamerikkalainen miesten jalkapalloliiga, johon kuuluu joukkueita Yhdysvalloista, Kanadasta ja Puerto Ricosta. Se on Yhdysvaltain sarjajärjestelmässä toisella tasolla Major League Soccerin alapuolella ja United Soccer Leaguen yläpuolella. Liigan ensimmäinen kausi pelattiin vuonna 2011.
Liiga perustettiin vuoden 2009 lopulla, kun useat seurat erosivat United Soccer Leaguesin hallinnoimasta USL First Divisionistä Niken myytyä organisaation NuRock Soccer Holdingsille. Liigan esikoiskauden oli tarkoitus alkaa huhtikuussa 2010, mutta Yhdysvaltain jalkapalloliitto ei antanut liigalle hyväksyntäänsä. Kaudella 2010 NASL:n ja USL-1:n joukkueet kilpailivat liiton hallinnoimassa väliaikaisessa USSF Division 2 Pro Leaguessa. Liitto vahvisti NASL:n kakkosdivisioonastatuksen lopulta helmikuussa 2011.
NASL:n ensimmäisen mestaruuden voitti Minnesota Stars FC.
Saharauskukalat
Saharauskukalat (Pristiformes) on rustokalalahko. Lahkoon kuuluu vain yksi heimo saharauskut (Pristidae).
Sahahaikaloihin kuuluvien lajien fossiileista vanhimmat on ajoitettu liitukauden keski- ja myöhäisvaiheille. Nykyään heimoon kuuluu seitsemän lajia, jotka jaetaan kahteen sukuun. Lajit ovat:
Saharauskukaloihin kuuluvat lajit ovat hyvin suurikokoisia ja aikuiset ovat yli kaksi metriä pitkiä. Suurin laji kampasaharausku voi kasvaa jopa 7,3 metriä pitkäksi ja saavuttaa yli 2 200 kilon painon. Ruumiinrakenteeltaan lajit ovat haiden ja rauskujen väliltä. Ruumis on litteä ja rintaevät hyvin kookkaat, mutta eivät kiinnittyneet päähän kuten muilla rauskuilla. Muiden rauskujen kanssa yhteistä ovat pään alla sijaitsevat kidusaukot ja silmien takana sijaitsevat suuret ruiskureiät. Nokka saharauskukaloilla on pitkä ja litteä ja suuret hampaat sijaitsevat kuonon sivuilla. Selkäeviä kaloilla on kaksi ja ne ovat kolmionmuotoiset ja kookkaat. Pyrstö on kookas ja epäsymmetrinen ja muistuttaa haiden pyrstöjä. Saharauskunaaraat ovat ovovivipaarisia eli synnyttävät eläviä poikasia. Poikasten kuonon ympärillä on pehmeä suojus, jonka tehtävänä on todennäköisesti estää naarasta loukkaantumasta synnyttäessään poikaset.
Saharauskukaloihin kuuluvia lajeja tavataan Atlantista, Intian valtamerestä ja Tyynenmeren alueelta tyypillisesti jokien suissa ja murtovesissä. Lisäksi monet lajit elävät makeissa vesissä esimerkiksi Mississipissä, Nicaraguajärvessä, Australian, Uuden-Guinean ja Kaakkois-Aasian suurissa joissa ja jokisaharausku Sambesijoessa. Koska nämä elinympäristöt ovat herkkiä pilaantumiselle ja lajeja kalastetaan paljon, useat niistä ovat uhanalaisia.
Saharauskujen ravintoa ovat kalat ja selkärangattomat eläimet. Ne käyttävät litteää kuonoaan parvissa liikkuvien kalojen tainnuttamiseen ja tonkiessaan ruokaa pohjasta. Saharauskuja kalastetaan trooleilla. Lihaa syödään kuivattuna ja suolattuna, eviä ja ihoa käytetään saippuoiden valmistamiseen ja perinteisessä lääkinnässä sekä kuonoja myydään turisteille matkamuistoina. Lajit lisääntyvät hitaasti ja monet niistä ovatkin erittäin tai äärimmäisen uhanalaisia.
Musta lammas (mixtape)
Musta lammas on rap-artisti Edorfin vuonna 2006 julkaisema mixtape.
Kateryna Burmistrova
Kateryna Burmistrova (, s. 20. marraskuuta 1979 Sumy, Ukrainan SNT, Neuvostoliitto) on ukrainalainen naispainija, maailman- ja Euroopan mestari.
67, 72 ja 75 kilogramman painoluokissa paininut Burmistrova voitti maailmanmestaruuden Khalkisissa 2002 ja MM-pronssia Tokiossa 2008. EM-kilpailuista hän on voittanut neljä kultamitalia, kolme hopeamitalia ja kaksi pronssimitalia.
Salyan
Salyan () on kaupunki Azerbaidžanissa. Se sijaitsee Kurajoen rannalla 126 kilometriä Bakusta lounaaseen. Kaupunki on Salyanin piirin keskus. Sen kautta kulkee Bakun ja Astaran välinen rautatie sekä M3-valtatie. Asukkaita on 38 500 henkeä (vuonna 2010).
Salyan on vanhastaan tunnettu kauppapaikka. 1700-luvulla se oli sulttaanikunnan ja vuodesta 1868 Bakun lääniin kuuluneen Cavadin kihlakunnan keskus. Vuonna 1916 siitä tuli kaupunki. Nykyään Salyanissa on puuvillanjalostamo, sähkölaite- ja muovitehtaat sekä elintarviketeollisuutta. Lähistöllä harjoitetaan öljyn ja maakaasun tuotantoa.
Pakolaisvakoilu
Pakolaisvakoilu on valtion harjoittamaa luvatonta tiedustelutoimintaa sen muissa maissa asuvia kansalaisia kohtaan. Vakoilun tarkoituksena on kartoittaa pakolaisten ja poliittisten toisinajattelijoiden liikkeitä, jotta heidät voidaan uhkailun ja propagandan avulla pakottaa luopumaan kotimaansa hallitusta vastustavista toimista. Pakolaisia voidaan myös painostaa toimimaan tiedonantajina epädemokraattisille hallituksille.
Pakolaisvakoilua harjoittavat pääasiassa ei-demokraattiset valtiot. Tyypillistä näille valtioille on, että kansalaisia kontrolloidaan ja heidän vapauksiaan ja oikeuksiaan rajoitetaan myös maan rajojen sisäpuolella. Vastalauseet saatetaan tukahduttaa väkivalloin. Maan rajojen ulkopuolella taas pyritään turvallisuus- ja tiedustelupalveluiden avulla valvomaan maanpaossa asuvia kriitikoita ja vastustajia.
Ruotsissa pakolaisvakoilua on harjoitettu mm. kiinalaisia Kiinan hallitusta vastustavia toisinajattelijoita ja uiguureja vastaan. Diplomaattina työskennellyt uiguurimies karkotettiin Ruotsista, kun kävi ilmi, että hän vakoili noin sataa Ruotsissa asuvaa uiguuria.
Ruotsissa pakolaisvakoilu on rangaistavaa, Suomessa ei. Tosin Suomessakin on oikeusministeriössä asiaa pohdittu, koska tapauksia on ilmennyt.
Julija Tkatš
Julija Anatoliïvna Tkatš (, o.s. Ostaptšuk, , s. 26. syyskuuta 1989 Kovel) on ukrainalainen naispainija, maailman- ja Euroopan mestari.
62 ja 63 kg:n sarjoissa paininut Tkatš voitti maailmanmestaruuden Taškentissa 2014. Hän saavutti MM-hopeaa Pariisissa 2017 sekä MM-pronssia Las Vegasissa 2015 ja Budapestissa 2018. Hän voitti Euroopan mestaruuden Dortmundissa 2011 ja Belgradissa 2012. EM-hopeaa hän sai Riiassa 2016 sekä EM-pronssia Bakussa 2010, Vantaalla 2014 ja Novi Sadissa 2017. Bakun Euroopan kisoissa 2015 hän sai hopeaa. Pekingin kesäolympialaisissa 2008 Tkatš oli sarjan 63 kg yhdestoista, Lontoossa 2012 seitsemäs ja Rio de Janeirossa 2016 yhdeksäs. Juniorisarjoissa hän voitti maailmanmestaruuden ja kolme Euroopan mestaruutta.
Goranboy
Goranboy () on kaupunki Azerbaidžanissa. Se sijaitsee maan keskiosan tasankoseudulla 317 kilometriä Bakusta länteen. Kaupunki on Goranboyn piirin keskus. Sen ohi kulkee Bakusta Tbilisiin johtava rautatie sekä M1-valtatie. Asukkaita on 8 000 henkeä (vuonna 2010).
Kaupunki on perustettu vuonna 1966. Vuoteen 1991 saakka sen nimenä oli "Qasım İsmayılov" (ven. Касум-Исмаилов, "Kasum-Ismailov") samannimisen bolševikkivallankumouksellisen mukaan. Goranboy on maatalousalueen keskus, jossa on lähinnä jalostusteollisuutta.
Nadya Sementsova
Nadya Sementsova (s. 2. marraskuuta 1985) on azerbaidžanilainen naispainija ja Euroopan mestari.
Sementsova on voittanut 67 kilogramman painoluokassa Euroopan mestaruuden Bakussa 2010 ja Dortmundissa 2011. EM-pronssia hän sai Belgradissa 2012.
Rääväsuu ja Läski Äpärä
Rääväsuu ja Läski Äpärä on rap-artisti Ruudolfin vuonna 2001 julkaistu albumi. Albumi on loppuunmyyty. Kappaleet 10 ja 11 ovat piilotettuja kappaleita.
Ağstafa
Ağstafa () on kaupunki Azerbaidžanissa. Se sijaitsee Kurajoen laaksossa 461 kilometriä Bakusta luoteeseen. Kaupunki on Ağstafan piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 12 700 henkeä (vuonna 2010).
Paikkakunta on saanut alkunsa vuonna 1914 perustetusta Jelizavetinkan asemataajamasta. Vuonna 1941 siitä tuli kaupunki. Nykyään Ağstafa on maatalousalueen keskus, jossa on pienimuotoista jalostusteollisuutta.
Vicente Feola
Vicente Feola (20. marraskuuta 1909 – 26. marraskuuta 1975) oli brasilialainen jalkapallovalmentaja, joka valmensi Brasilian maailmanmestariksi vuonna 1958.
Hanna Vasylenko
Hanna Viktorivna Vasylenko (, s. 21. helmikuuta 1986) on ukrainalainen naispainija, maailmanmestari ja Euroopan-mestari.
Pääasiassa 59 kg:n painoluokassa kilpaileva Vasylenko voitti maailmanmestaruuden Istanbulissa 2011 ja MM-pronssia Herningissä 2009. EM-kilpailuista hän on voittanut yhden kultamitalin ja kolme pronssia.
Alberto Suppici
Alberto Horacio Suppici Sedes (20. marraskuuta 1898 – 21. kesäkuuta 1981) oli uruguaylainen jalkapalloilija ja jalkapallovalmentaja, joka valmensi Uruguayn maailmanmestariksi vuonna 1930.
Juan López Fontana
Juan López Fontana (15. maaliskuuta 1908 – 4. lokakuuta 1983) oli uruguaylainen jalkapallovalmentaja, joka valmensi Uruguayn maailmanmestariksi vuonna 1950.
Tovuz
Tovuz () on kaupunki Azerbaidžanissa. Se sijaitsee Kuran sivujoen Tovuzçayn varrella 439 kilometriä Bakusta luoteeseen. Kaupunki on Tovuzin piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 13 700 henkeä (vuonna 2010).
Paikkakunta on saanut alkunsa saksalaisten perustamasta "Traubenfeldin" siirtokunnasta. Stalinin aikana saksalaiset karkotettiin, ja vuonna 1947 perustettu kaupunki sai nimen "Tovuz". Se on maatalousalueen keskus, jossa on lähinnä elintarvike- ja rakennusaineteollisuutta.
Arvosteleva kirjaluettelo
Arvosteleva kirjaluettelo, koko nimeltään "Arvosteleva luettelo suomenkielisestä kirjallisuudesta", oli vuosina 1908-1988 ilmestynyt julkaisu. Kuukausittain ilmestynyt luettelo sisälsi lyhyitä kirja-arvosteluja, ja sitä julkaistiin Kirjastolehden välissä. Luettelo vaikutti suuresti kirjastojen hankintapäätöksiin. Arvostelevan kirjaluettelon kaikki arviot vuosilta 1960-1988 ovat digitoituina luettavissa Internetissä.
Luettelon ensimmäinen päätoimittaja oli professori Viljo Tarkiainen.
Kel Mitchell
Kel Johari Rice Mitchell (s. 25. elokuuta 1978) on yhdysvaltalainen näyttelijä, koomikko, parodi, tanssija ja muusikko.
Hänet tunnetaan parhaiten Nickelodeon-kanavan sketsikomediasta "All That", roolistaan Kel Kimble Nickelodeonin sitcom-televisiosarjassa "Kenan & Kel" sekä Edin roolista elokuvassa "Burger-kunkut" ("Good Burger"). Koko 1990-luvun hän teki yhteistyötä koomikon Kenan Thompson kanssa.
Johanna Mattsson
Malin Johanna Mattsson (s. 2. toukokuuta 1988 Jällivaara) on ruotsalainen naispainija ja Euroopan mestari. Häntä ovat valmentaneet Håkan Johansson, Kalle Taivalsaari ja Fariborz Besarati.
Mattsson voitti MM-pronssia Moskovasta 2010 ja Pariisista 2017. Hänellä on myös Euroopan mestaruus Vilnasta 2009 ja Vantaalta 2014 sekä EM-pronssi 2006 ja 2017. Juniorisarjoissa hän voitti maailmanmestaruuden ja kaksi Euroopan-mestaruutta.
Mattssonin siskot Sofia ja Lisa ovat myös menestyneitä naispainijoita: Sofia on voittanut maailman- ja Euroopan mestaruuden, ja Lisa on nuorten sarjoissa kolminkertainen EM-kultamitalisti.
Puolan kansanpuolue
Puolan kansanpuolue () on puolalainen kristillisdemokraattinen agraaripuolue. Kansanpuolue on perustettu vuonna 1990.
Vuoden 2007 parlamenttivaalien jälkeen Kansanpuolue muodosti hallituksen yhdessä Kansalaisfoorumin kanssa. Puolueet jatkoivat yhteistyötä myös vuoden 2011 vaalien jälkeen.
RWE-torni
RWE Turm () on Essenissä sijaitseva, Ruhrin alueen korkein rakennus ja samalla yksi Saksan korkeimpia. Rakennus on maailman ensimmäinen ekologinen rakennus ja se toimii energiayhtiö RWE:n pääkonttorina. Rakennus on korkeutensa ja alueen kehitystä kuvaavana yksi Essenin tärkeimmistä maamerkeistä.
Anders Danielsson
Anders Danielsson (s. 27. joulukuuta 1953 Hököpinge, Ruotsi) on toiminut Ruotsin turvallisuuspoliisin pääjohtajana 11. kesäkuuta 2007 lähtien.
Danielsson suoritti oikeustieteen kandidaatin tutkinnon vuonna 1980 ja pätevöityi sen jälkeen Uppsalan ja Malmön käräjäoikeuksissa. Hän suoritti poliisipäällikkökoulutuksen vuosina 1982–1984 ja opiskeli myös muutaman kuukauden FBI National Academyssä Virginiassa, Yhdysvalloissa vuonna 1993. Hän kouluttautui myös reserviupseeriksi.
Danielsson työskenteli apulaispoliisipäällikkönä Säpossa vuosina 1990–1991 sekä Ruotsin keskusrikospoliisissa ("Rikskriminalpolisen") vuosina 1992–1997. Keskusrikospoliisissa hän toimi muun muassa rikostiedusteluosaston johtajana. Vuosina 1998–1999 Danielsson toimi Ruotsin poliisihallituksen poliisitoimiston johtajana ja vuosina 1999–2002 hän johti poliisihallituksen kehitys- ja strategiayksikköä. Vuosina 2002–2007 Danielsson työskenteli lääninpoliisijohtajana Skånen läänissä.
Danielsson on 1990-luvun alusta lähtien avustanut asiantuntijan roolissa useissa valtiollisissa toimikunnissa, jotka ovat muun muassa tehneet selvityksiä poliisien oikeuksista, tietojen käsittelystä ja sisäisestä tutkinnasta sekä valmistelleet mietintöä oikeuslaitoksen kehittämisestä. Danielsson on nyt erityistutkija poliisien koulutusta tarkastelevassa toimikunnassa.
Danielsson asuu Tukholmassa ja Skånessa. Hän on naimisissa ja kahden lapsen isä.
Rachel True
Rachel India True (s. 15. marraskuuta 1966) on yhdysvaltalainen elokuva- ja televisionäyttelijä.
Monaco Forever
Monaco Forever on vuonna 1984 ensi-iltansa saanut yhdysvaltalainen lyhytkomediaelokuva. Elokuvan on ohjannut William A. Levey, joka myös käsikirjoitti elokuvan yhdessä C. William Pittin kanssa. Pääosassa esiintyivät Charles Pitt ja Martha Ferris.
Michael on amerikkalaistaustainen saksalainen entinen tiedustelu-upseeri, joka oli erikoistunut monikielisyyteen. Nyt hän on viettämässä hotelliyötä kahden naisen kanssa Monacossa epäonnistuneen jalokivivarkauden myötä. Hän lähtee haahuilemaan pitkin Monacoa turhautuneena ja törmää matkan aikana erilaisiin hullunkurisiin ihmisiin. Michael tapaa amerikkalaisen naisturistin, jonka kanssa hän varastaa paikallisilta monacolaisnaisilta sormuksia ja kaulakoruja.
Elokuvaa kuvattiin Kaliforniassa, Hollywoodissa ja Malibussa.
Elokuva julkaistiin vuonna 1991 VHS:lle. Myöhemmin se julkaistiin myös DVD:lle vuonna 2004 "Kings of Kung Fu" nimiselle DVD:lle, jossa on myös Bolo Yeungin elokuva "Bloodfight".
Kissanmaan koulu
Kissanmaan koulu on Tampereen yliopistollisen sairaalan lähellä kaupungin loppuosassa Tampereella Teiskontien vieressä sijaitseva koulu, jossa on 12 yleisopetuksen luokkaa ja kolme erityisluokkaa. Se rakennettiin vuonna 1950. Ennen sen koulun nimi oli Kalevan kansakoulu. Rakennus on nelikerroksinen.
Şəmkir
Şəmkir () on kaupunki Azerbaidžanissa. Se sijaitsee Kurajoen laaksossa 399 kilometriä Bakusta länteen. Kaupunki on Şəmkirin piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 38 800 henkeä (vuonna 2010).
Şəmkir on Azerbaidžanin vanhimpia kaupunkeja. Vuonna 1818 seudulle asettui saksalaisia siirtolaisia, jotka antoivat paikkakunnalle nimen "Annenfeld", venäjäksi "Annino". Vuonna 1938 paikkakunta sai nimen "Şamxor" (ven. "Šamhor") ja vuonna 1944 siitä tuli kaupunki. Vuonna 1991 sen nimeksi tuli "Şəmkir".
Nykyään Şəmkir on maatalousalueen keskus, jossa on lähinnä elintarviketeollisuutta. Nähtävyyksiin kuuluvat 1600-luvun linnoituksien jäännökset ja vuonna 1909 rakennettu saksalainen kirkko.
Svenska Clartéförbundet
Svenska Clartéförbundet on Ruotsissa toimiva sosialistinen organisaatio. Se perustettiin ensimmäisen maailmansodan jälkeen vuonna 1921 osaksi Ranskassa syntynyttä Clarté-liikettä. Ennen toista maailmansotaa 1930-luvulla Clarté oli sosialistien kokoontumispaikka ja antifasistinen organisaatio. Toisen maailmansodan jälkeen organisaatiosta muodostui sosialistien ja kommunistien yhteisjärjestö, jolla oli merkittävä asema yliopistojen ja korkeakoulujen vasemmistoliikkeessä. Keskeisiä teemoja olivat opiskelijajärjestöjen asiat, työväenluokan tukeminen sekä imperialismin vastustaminen.
Nykyään organisaatio määrittelee itsensä puolueista riippumattomaksi sosialistisen yhteiskuntajärjestyksen edistäjäksi.
Organisaation ensisijaisena tehtävänä on 1980-luvun alusta lähtien ollut Clarté-lehden toimittaminen. Lehti ilmestyy neljä kertaa vuodessa (2011).
Tunnettuja Clartén toiminnassa mukana olleita jäseniä ovat mm. Karin Boye ja Jan Guillou. Clarté on myös yksi Säpon valvonnan alaisena olleista järjestöistä.
Ağsu
Ağsu () on kaupunki Azerbaidžanissa. Se sijaitsee Ağsuçayjoen varrella Kaukasusvuoriston pääjonon eteläreunalla 162 kilometriä Bakusta länteen. Kaupunki on Ağsun piirin keskus. Sen kautta kulkee Bakusta Georgian rajalle johtava M1-valtatie. Asukkaita on 18 700 henkeä (vuonna 2010).
Kaupungin lähellä sijaitsevat Nadir-šaahin vuonna 1735 perustaman ”Uuden Şamaxın” rauniot. Vuonna 1769 sen asukkaat siirrettiin takaisin Şamaxıin. Myöhemmin kaupunki hävitettiin useaan otteseen, ja 1800-luvulla siitä oli jäljellä vain pieni kylä. Ağsun taajamasta tuli kaupunki vuonna 1967. Nykyään se on maatalousalueen keskus, jossa on pienimuotoista elintarviketeollisuutta.
X-Sat
X-Sat on Singaporen ensimmäinen satelliitti. Se on mikrosatelliitti, jonka on kehittänyt CREST (Centre for Research in Satellite Technologies), johon kuuluu NTU (Nanyang Technological University) ja DSO National Laboratories Singapore. Satelliitti laukaistiin Intiasta 20. huhtikuuta 2011. Satelliitti on kaukokartoitussatelliitti, joka mittaa metsäpaloja ja meriä.
Sky Tower
Sky Tower on Aucklandissa Uudessa-Seelannissa sijaitseva torni. Se on 328 metriä korkea ja maailman 12:nneksi korkein torni maailmassa. Samalla se on myös eteläisen pallonpuoliskon korkein torni. Siellä vierailee vuosittain noin puoli miljoonaa kävijää.
Tornin rakentamisvaiheessa turvallisuusnäkökohdat saivat erityistä huomiota. Torni on suunniteltu kestämään muun muassa yli 200 km/h puhaltavat tuulet. Marraskuussa vuonna 2006 torni jouduttiin sulkemaan kävijöiltä voimakkaan, yli 150 km/h puhaltaneen tuulen takia.
Kai Savonjousi
Kai Lorenzo Immanuel Savonjousi (vuoteen 1936 Savonius, 10. huhtikuuta 1901 Helsinki – 22. lokakuuta 1982 Helsinki) oli suomalainen kenraaliluutnantti, joka toimi rintamakomentajana sodan aikana. Hänen isänsä oli apulaisoikeuskansleri Knut Immanuel Savonius.
Savonjousi osallistui Suomen sisällissotaan valkoisten puolella ja oli mukana Helsingin taistelussa vain pari päivää 17-vuotispäivänsä jälkeen. Hän valmistui kadettikoulusta 1921 sekä sotakorkeakoulun ensimmäiseltä sotateknilliseltä kurssilta 1927 ja suoritti ulkomaille useita opintomatkoja, joiden aikana perehtyi erityisesti taistelukaasuilta suojutumiseen. Ennen Sotakorkeakoulua hän palveli kouluttajana KTR 1:ssä. Luutnantiksi hänet ylennettiin 16.6.1922. Toimistoupseerina yleisesikunnassa hän oli 1927-1928 ja ylennettiin kapteeniksi 16.5.1927. Puolustusministeriön taisteluvälineosastolla hän toimi 1928-1929 ja 1929-1931 yleisesikunnan koulutustoimistossa. Vuonna 1931 hänet sijoitettiin Kaasusuojelutoimistoon ja ylennettiin majuriksi. Suomen Valkoisen Kaartin Vöyrin pataljoonan komentajan sijaisena hän toimi 1932-1933. Tämän jälkeen hänet määrättiin perustamaan Viipurin kaasusuojelukoulu, jota hän johti talvisodan alkuun saakka. Savonjousi ylennettiin everstiluutnantiksi vuonna 1939.
Talvisodan aikana hän oli II armeijakunnan kaasusuojelukomentajana ja tykistökomentajana tammikuuhun 1940 asti sekä saman armeijakunnan huoltopäällikkönä välirauhaan saakka. Lokakuussa 1940 hän siirtyi komentamaan Huoltopataljoona 2:a. Jatksodan alkaessa Savonjousi toimi IV armeijakunna huoltopäällikkönä. Hyökkäysvaiheessa 9.7.1941 Savonjousi nimitettiin Jalkaväkirykmentti 3:n komentajaksi. 16.1.1942 hän siirtyi 3. prikaatin johtoon ja 9.6.1942 Maaselan ryhmän esikuntapäälliköksi. Vuoden 1942 aikana hänet myös ylennettiin everstiksi. Vuoden 1944 alussa Savonjousi siirrettiin komentamaan ensin tammi-helmikuun ajan Jalkaväkirykmentti 24:ä ja sitten kesäkuuhun saakka 52:ta. Vetäytymisvaiheen alettua jälleen hänet sijoitettiin ensin 12.6.1944 3. prikaatin johtoon kaatuneen J. O. Hannulan tilalle ja heti 17.6.1944 10. divisioonan komentajaksi Karjalankannakselle. Hän oli ensimmäinen itsenäisessä Suomessa upseeriksi koulutettu (ts. nuorempaa polvea kuin tsaarinupseerit tai jääkärit), joka pääsi divisioonankomentajaksi.
Savonjousen ura jatkui sodan jälkeen puolustusvoimien joukko-osastojen komentajuuksilla. Vuosina 1944-1946 hän toimi armeijakunnan esikunnassa esikuntapäällikkönä ja 1946–1954 hän oli Kevyen prikaatin, myöhemmin Panssariprikaatin komentajana. Uransa päätteeksi 1956–1960 hän johti 3. divisioonaa eli itäistä maanpuolustusaluetta. Hänet ylennettiin kenraalimajuriksi 1949 ja kenraaliluutnantiksi 13.5.1955. Hänestä spekuloitiin seuraavaa puolustusvoimain komentajaa Kaarlo Heiskasen jälkeen, mutta presidentti Kekkonen nimittikin Sakari Simeliuksen vuonna 1959. Savonjousi erosi tämän jälkeen palveluksesta 8.1.1960, mutta työskenteli vielä 1960–1966 Mannerheimin lastensuojeluliiton toiminnanjohtajana.
Savonjousi kutsuttiin Kadettikunnan kunniajäseneksi 17.3.1961 ja Upseeriliiton kunniajäseneksi 22.11.1968
Evakko (elokuva)
Evakko on Ville Salmisen ohjaama mustavalkoinen elokuva vuodelta 1956. Elokuvan aiheena on karjalaisten evakkomatka pois kotiseudulta.
Aikalaisarviot olivat sekä kielteisiä että myönteisiä. Kirjasta siirtynyttä katkelmallisuutta moitti Juha Nevalainen, mutta toisaalta hän totesi, että kirjan jäykät vuorosanat on uskallettu muokata luonnollisemmiksi. Bergströmin musiikki sai kiitosta, kuten keskeisten näyttelijöidenkin työ.
Arto Pajukallio on luonnehtinut elokuvaa jäykähköksi mutta koskettavaksi. Toisaalta sitä on sanottu Ville Salmisen kestävimmäksi työksi ja kehuttu sen epookkikuvausta ja näyttelijäohjausta..
Parhaan ohjaajan palkinto (Cannesin elokuvajuhlat)
Parhaan ohjaajan palkinto () jaetaan vuosittain Cannesin elokuvajuhlilla. Vain Joel Coen on saanut palkinnon kolmesti. Kahdesti on palkittu René Clément, Sergei Jutkevitš, Robert Bresson ja John Boorman.
Huomenna taistelun alettua
Huomenna taistelun alettua () on vuonna 2010 ilmestynyt australialainen seikkailuelokuva, jonka on käsikirjoittanut ja ohjannut Stuart Beattie John Marsdenin samannimisen romaanin pohjalta. Elokuvan ovat tuottaneet Andrew Mason ja Michael Boughen. Elokuva kertoo Ellie Lintonista, joka on yksi kahdeksasta teinistä, jotka käyvät sissisotaa heidän kuvitteellisen kotikylänsä Wirraween vallanneita vieraan vallan sotilaita vastaan. Pääosassa Ellie Lintonia näyttelee Caitlin Stasey. Muissa rooleissa esiintyvät muun muassa Rachel Hurd-Wood, Lincoln Lewis ja Phoebe Tonkin.
Elokuvan tuotanto alkoi syyskuussa 2009. Elokuvaa kuvattiin Hunter Region -alueella ja Blue Mountains -vuorilla Uudessa Etelä-Walesissa Australiassa. Elokuvan traileri julkaistiin 31. maaliskuuta 2010. Elokuva julkaistiin Australiassa ja Uudessa-Seelannissa 2. syyskuuta 2010, Suomessa 1. huhtikuuta 2011 ja Britanniassa 8. huhtikuuta 2011.
Päivystäjä
Päivystäjä on henkilö, joka päivystää. Päivystäjiä käytetään turvaamaan useiden yhteiskunnan palveluiden ja toimintojen (puolustusvoimat, poliisi, pelastuslaitos, hätäkeskuslaitos, terveydenhuolto, energia-ala, kiinteistönhoito...) ympärivuorokautinen toiminta.
Puolustusvoimissa jokaisella perusyksiköllä on ympärivuorokautinen päivystys. Päivystäjä ja kaksi apupäivystäjää määrätään päiväkäskyssä kullekin vuorokaudelle. Päivystyksen järjestelyssä voi olla komppaniakohtaisia eroja siltä osin, hoitaako kantahenkilökunta päivystyksen virka-aikana ja varusmiehet virka-ajan ulkopuolella, tai hoitavatko varusmiehet päivystyksen ympäri vuorokauden. Päivystäjän asemasta, oikeuksista ja velvollisuuksista säädetään tarkasti yleisessä palvelusohjesäännössä. Päivystäjän tehtäviin kuuluu mm. huolehtiminen yksikön tilasta sekä varusmies- ja asevahvuudesta.
İsmayıllı
İsmayıllı () on kaupunki Azerbaidžanissa. Se sijaitsee Kaukasuksen pääjonon etelärinteen juurella 185 kilometriä Bakusta luoteeseen. Kaupunki on İsmayıllın piirin keskus. Sen kautta kulkee Bakusta Georgian rajalle johtava M1-valtatie sekä Şəkin kautta Balakəniin johtava maantie. Asukkaita on 14 800 henkeä (vuonna 2010).
İsmayıllın kylästä tuli piirikeskus vuonna 1931, kaupunkimainen taajama vuonna 1959 ja kaupunki vuonna 1967. Se on maatalousalueen keskus, jossa toimii lähinnä elintarvike- ja rakennustarviketeollisuutta. Kaupungissa on kotiseutumuseo.
Kangos
Kangos on taajama Pajalan kunnassa Ruotsissa. Kangoksen kylän perusti 1630-luvulla Simon Hindersson, jonka syntyperä on tuntematon, mutta hänen uskotaan olleen Lovikkan perustajan Nils Ludvisson Lodwijkin lanko tai vävy. Vuonna 2005 Kangoksessa oli 278 asukasta.
Tomorrow, When the War Began
Tomorrow, When the War Began on australialaisen John Marsdenin kirjoittaman "Tomorrow"-kirjasarjan ensimmäinen osa, joka ilmestyi vuonna 1993. Se on nuortenkirja, jonka tarina kerrotaan ensimmäisen personaan perspektiivistä. Kirjan päähenkilö on kuvitteellisesta Wirraween kaupungista kotoisin oleva teinityttö Ellie Linton, joka käy kavereineen sissisotaa Australiaan invaasion tehnyttä vihollista vastaan.
Teoksesta on tehty vuonna 2010 ilmestynyt samanniminen elokuvasovitus, jonka on käsikirjoittanut ja ohjannut Stuart Beattie.
Romaania ei ole suomennettu.
Hawala
Hawala on epävirallinen pankkien kaltainen rahansiirtojärjestelmä Lähi-idässä, Pohjois- ja Koillis-Afrikassa sekä Etelä-Aasiassa. Hawala-järjestelmällä on taustansa islamilaisessa perinteessä ja oikeudessa.
Hawala-järjestelmässä rahaa siirretään maasta toiseen kun käytettävissä ei ole virallista ja toimivaa pankkijärjestelmää.
Järjestelmässä asiakas antaa maassa A käteisrahaa hawala-"pankkiiri" X:lle ja saa vastineeksi velkatunnisteen. Asiakas matkustaa maahan B, johon haluaa varansa siirtää (tai lähettää velkatunnisteen maassa B olevalle perheelleen) ja esittää velkatunnisteen paikalliselle hawala-"pankkiirille" Y, joka antaa asiakkaalle varat kyseessä olevan maan valuutassa vähennettynä kuluilla. X ja Y hoitavat saamis-velkasuhteensa muun liiketoimintansa yhteydessä, esimerkiksi X maksaa Y:lle olemattomasta tavaratoimituksesta asiakkaan käteissuorituksen määrän vähennettynä kuluilla.
Kieron Forbes
Kieron Emerson Forbes (s. 17. elokuuta 1990 Brent) on englantilainen jalkapalloilija, pelipaikaltaan keskikenttäpelaaja. Forbes edustaa Forest Green Roversia, jossa hän on pelannut vuodesta 2010 lähtien.
Forbes aloitti uransa Watfordissa, jossa hän debytoi vuonna 2007 16-vuotiaana voitokkaassa liigacupin ottelussa Gillinghamia vastaan. Hän kuitenkin lähti seurasta seuraavana vuonna, kun hänelle ei tarjottu sopimusta. Forbes pelasi kaksi vuotta Wealdstone FC:ssä, jossa hän teki jatkuvasti mainioita suorituksia ja herätti muutaman ammattilaisjoukkueen kiinnostuksen. Hän vaihtoi Forest Green Roversiin vuoden 2010 lopulla Hän on pelannut seurassa 19 sarjaottelua ja teki avausmaalinsa seuralle Cambridgea vastaan maaliskuussa 2011.
Göyçay
Göyçay () on kaupunki Azerbaidžanissa. Se sijaitsee Göyçayjoen rannalla 226 kilometriä Bakusta länteen. Kaupunki on Göyçayn piirin keskus. Sen kautta kulkee Bakusta Georgian rajalle johtava M1-valtatie. Asukkaita on 37 300 henkeä (vuonna 2010).
Paikkakunta on syntynyt 1830-luvulla. 1850-luvulla sinne muutti osa maanjäristyksessä tuhoutuneen Şamaxın väestöstä. Vuonna 1867 perustettiin Bakun lääniin kuulunut Göyçayn kihlakunta. Vuonna 1916 sen keskuksesta tuli kaupunki.
Kaupungissa on elintarvike-, rakennustarvike- ja kevyttä teollisuutta. Nähtävyyksiin kuuluvat vuonna 1903 rakennettu moskeija ja maanalainen sauna.
Luettelo televisiosarjan Boardwalk Empire jaksoista
"Boardwalk Empire" on yhdysvaltalainen historiallinen draamasarja, jonka on luonut Terence Winter. Sarja sijoittuu 1920-luvun Yhdysvaltoihin, jolloin maassa vallitsi kieltolaki.